Kupwila Kwetu kwa Kipwilo
Yukai kupwila kwetu. Yukai Nzubo ya Bufumu iji kwipi na komwikala.
Bi ka Byubiwa pa Kupwila Kwetu?
Bakamonyi ba kwa Yehoba bapwila jibiji pa mulungu. (Bahebelu 10:24, 25) Pa kuno kupwila, bonse bakasuluka kutanwako, twisamba byaamba Baibolo ne byo twakonsha kulondela byo ifunjisha mu bwikalo bwetu.
Javula kupwila kwetu kuvwangamo kwisamba na luonde, kwikalatu nobe mubena kwisamba. Kupwila kutendeka ne kupwa na lwimbo ne lulombelo.
Kafwako bya kuba’mba kana mwikale Bakamonyi ba kwa Yehoba bino mutanwe ku kupwila kwetu ne. Tukeba bonse kutanwako. Muji bipona byatutu. Kafwako bapitamo na kutambula mali ne.
Kivuluko kya Lufu lwa kwa Yesu
Jimo pa mwaka mu mapunzha avula mwaya ntanda, tuvuluka lufu lwa kwa Yesu.
Tuba bino mambo wakambizhe baana banji ba bwanga amba: “Saka muba kino mu kumvuluka.” (Luka 22:19) Kivuluko kikalondelapo kikekalako pa Kibiji, pa March 26, 2013. Tubena kwimwita kuba’mba mukatanweko kimye kyo tukavulukanga kino kintu kyakilamo kunema. Kuno kupwila nako bonse bakasuluka kutanwako byonka biji kupwila kwetu konse. Bipona byatu kabiji kafwako upitamo na kutambula mali ne.
cjk_Latn bem_Latn swh_Latn bem_Latn bem_Latn bem_Latn lug_Latn bem_Latn bem_Latn